1.1 pielikums

Iepirkumam Nr. CNP/2026/84

TEHNISKĀ SPECIFIKĀCIJA 

“Koka konstrukciju atjaunošana un pastiprināšana administratīvajā 
ēkā “Kaķukrogs”, Vaives pagastā, Cēsu novadā”,
Identifikācijas Nr. CNP/2026/84
1. PRASĪBAS UN NOSACĪJUMI DARBU IZPILDEI  
Objekta adrese: “Kaķukrogs”, Vaives pagasts, Cēsu novads, LV-4136, kadastra apz. 42900040071001


Iepirkums paredz veikt virsskatuves pārseguma konstrukciju nostiprināšanas, daļējas atjaunošanas darbus atbilstoši būvprojektā izstrādātajiem risinājumiem administratīvajā ēkā  “Kaķukrogs``, Vaives pag., Cēsu nov., LV-4136, kadastra apz. 42900040071001.

1.1. Darbus veikt saskaņā ar Būvprojektu (Nolikuma 9. pielikums) Tehnisko specifikāciju un darbu apjomiem kas norādīti Finanšu piedāvājuma pielikuma būvdarbu tāmē (Konkursa nolikuma 7.1 pielikums).
1.2. Mērķis:
Atjaunot  esošās  administratīvās  ēkas  pārseguma  konstrukciju  virs  zāles  un skatuves, kā arī jumta nesošo konstrukciju savienojumu mezglus, novēršot ekspluatācijas laikā radušos bojājumus un atjaunojot konstrukciju drošu ekspluatāciju ar risinājumiem kas neparedz ēkas apjoma, telpiskā risinājuma vai funkcionālā lietojuma izmaiņas.
1.4. Darbu izpildes termiņš: 2 (divu) kalendāro mēnešu laikā no Līguma parakstīšanas dienas. 
1.5. Darbus veikt tā, lai tie netraucētu ēkas apmeklētājiem ekspluatācijā esošajā ēkas daļā, kā arī teritorijas apmeklētājiem.
1.6. Darbu izpildes garantijas periods vismaz 36 (trīsdesmit seši) mēneši.
1.7. Pretendenta Tāmes piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot tiesību aktos noteiktajos gadījumos. 
1.8. Finanšu piedāvājuma pielikuma tāmē (Nolikuma 7.1 pielikums), saskaņā ar Ministru kabineta 2017. gada 3. maija noteikumiem Nr. 239 „Noteikumi par Latvijas būvnormatīvu LBN 501 – 17 “Būvizmaksu noteikšanas kārtība””, kopējās izmaksas uzrādāmas un aprēķināmas līdz 2 (diviem) cipariem aiz komata, izmantojot ROUND funkciju.
1.9. Pretendents iesniedz tāmi elektroniski Excel formātā, aprēķinu precizitātes pārbaudei.
1.10. Pretendenta finanšu piedāvājuma vienību izcenojumos iekļauti: visi darbi, procesi un mehānismi, materiāli un palīgmateriāli, kas nepieciešami, lai pabeigtu katru darbu posmu, arī gadījumos, kad atsevišķas (statiski, konstruktīvi vai kā citādi funkcionāli, tehnoloģiski vai ar standartiem un normatīviem pamatotas) konstrukcijas daļas, vai konstrukcija kopumā, Tehniskajā specifikācijā (t.sk. būvdarbu apjomos un Finanšu piedāvājuma formā) nav īpaši izdalīta vai detalizēta. Izpildītājam, kā kvalificētam, prasmīgam un pieredzējušam lietpratējam, nepieciešams veikt arī citus darbus, kas tieši nav norādīti Tehniskajā specifikācijā, bet tie izriet no būvdarbu tehnoloģijas, procesa jēgas, pēc būtības ir saprātīgi un pamatoti nepieciešami un izsecināmi darbu pilnīgai izpildei.
1.11. Pirms darbu uzsākšanas Izpildītājs iesniedz darbu veikšanas projektu ar detalizētu darbu organizācijas shēmu (materiālu izvietošana, transportēšana, būvgružu konteinera atrašanās vieta, satiksmes organizācija un citas būtiskas ar darbu veikšanu saistītas pozīcijas kas var ietekmēt ēkas lietotāju un apmeklētāju ikdienu).
1.12. Pasūtītājs ir tiesīgs samazināt darbu apjomus atkarībā no šim objektam piešķirtā budžeta finansējuma. 
1.13. Izpildītājs garantē Darba uzdevumā aprakstīto mērķu sasniegšanu. 
1.14. Izpildītājs ir atbildīgs par darbu kvalitatīvu, precīzu izpildi objektā.

1.15. Izpildot darbus, jāievēro visas Latvijas Republikā spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības u.c. prasības.

1.16. Objektam piegādājamie un darbu izpildei nepieciešamie materiāli, iekārtas un instrumenti, ar kuriem tiek veikti darbi objektā, atrodas Izpildītāja atbildīgā glabāšanā un viņš ir pilnā apmērā materiāli atbildīgs par to glabāšanu līdz objekta būvniecības pabeigšanai un objekta nodošanai Pasūtītājam.  
1.17. Darbu izpildē izmantotie mehānismi un iekārtas atbilst Latvijas nacionālajā standarta statusā adaptētiem Eiropas Standartiem, Latvijas nacionālajiem standartiem, starptautisko vai reģionālo standartizācijas organizāciju standartiem.

1.18. Izpildītājs atbild par zaudējumiem trešajām personām, kas rodas darbu izpildes vietā uzņēmēja vai apakšuzņēmēja darbības vai bezdarbības rezultātā.  
1.19. Darbu gaitu saskaņot ar Pasūtītāja pārstāvi.

1.20. Ievērot drošības tehnikas un ugunsdrošības noteikumus. Norobežot bīstamās darbības zonas.
1.21. Lai sagatavotu pamatotu Finanšu piedāvājumu, Izpildītājam ieteicams veikt objekta apsekošanu. 

1.22. Pasūtītāja kontaktpersona objekta apsekošanai - Īpašumu apsaimniekošanas pārvaldes Nekustamo īpašumu tehnisko projektu vadītājs Armands Kuzņecovs, epasts: armands.kuznecovs@cesunovads mob. 25649221

Piezīme: Pasūtītājam nav pienākums pilnībā realizēt plānotos darbus. Ja Pasūtītājs nerealizē visas  Darbu apjomu sarakstā norādītos plānotos darbus, Pretendentam nav tiesības piemērot augstākas cenas realizējot citus plānotos darbus. 

